ประจำเดือนมาแค่วันเดียวมาตอนเช้าช่วงเย็นหาย แต่มามากน่ะ เป็นมาสองเดือนแล้ว ก่อนหน้านี้ประจำเดือนมาประมาณ3-4วันตลอดคะ
สวัสดี หากมีระยะห่างระหว่างรอบประจำเดือนที่ 21-35 วัน ก็ถือว่าเป็นประจำเดือนที่ปกติดี แต่หากมาแค่ 1 วัน ก็จะถือว่ามีปริมาณประจำเดือนน้อยกว่าปกติ โดยอาจเกิดจากสาเหตุต่างๆ เช่น1. มีความเครียด ทำงานหนัก พักผ่อนน้อย ออกกำลังกายมากไป2. น้ำหนักตัวน้อย หรือน้ำหนักตัวลดลงรวดเร็ว3. มีภาวะโลหิตจาง4. มีภาวะไทรอยด์ฮอร์โมนผิดปกติ5. ผลข้างเคียงจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด เป็นต้น6. มีพังผืดเกิดขึ้นในโพรงมดลูกจากการเคยมีมดลูกอักเสบ หรือเคยขูดมดลูก7. อาจเป็นกรรมพันธ์ุได้ อาจแม่หรือยาย มีปริมาณประจำเดือนมาน้อย ก็อาจมีผลทำให้ประจำเดือนมาน้อยได้เช่นกันแนะนำให้ลองสังเกตประจำเดือนในรอบต่อๆ ไปก่อน ว่าจะยังคงมาน้อยหรือไม่ หากยังคงมาแค่ 1 วันในทุกรอบ แนะนำควรไปพบแพทย์เพื่อหาสาเหตุ หากไม่ได้เกิดจากโรคทางกายใดๆ ก็ไม่ได้ถือว่าอันตรายอะไร